ДОГОВОР

№ 2020 – У - 023
Днес, 05.03.2020г., в гр.Силистра, между: 

ОБЩИНА СИЛИСТРА със седалище и адрес на управление гр. Силистра 7500, ул."Симеон Велики" № 33, БУЛСТАТ: 000565537, представлявана от д-р Ю.Н.Н. - Кмет и А.П.В. - н-к отдел „Счетоводство и контрол” и гл. счетоводител, наричана по-долу Възложител от една страна 

 и

„Синева” ЕООД, гр. Силистра със седалище и адрес на управление: гр. Силистра, ул. „Петър Бояджиев” № 99, ЕИК/Булстат 828054257, представлявано от Б.Ст.К. – наричано за краткост Изпълнител,
(Възложителят и Изпълнителят наричани заедно „Страните“, а всеки от тях поотделно „Страна“);
 на основание чл. 112, ал. 1 от Закона за обществените поръчки, в съответствие с резултатите от проведена процедура за възлагане на обществена поръчка и Решение № 362/27.02.2020 г. на Възложителя за определяне на изпълнител за възлагане на обществена поръчка, с предмет: Сметосъбиране и сметоизвозване от 16 /шестнадесет/ населени места, обособени в две позиции (Район №1 и Район №2) от Община Силистра, по обособена позиция №1, се сключи настоящия договор за следното:

I. ПРЕДМЕТ НА ДОГОВОРА

Чл.1 (1) Възложителят възлага, а Изпълнителят приема да извършва сметосъбиране и сметоизвозване в Район №1, включващ следните населени места на територията на Община Силистра: с. Проф. Иширково, с. Брадвари, с. Сребърна, с. Йорданово, с. Смилец, с . Ветрен, с. Полк. Ламбриново и с. Сърпово
 (2) Изпълнителят се задължава да предоставя услугата в съответствие с Техническото задание, Техническото предложение на Изпълнителя и Ценовото предложение на Изпълнителя – Приложения № 1,2 и 3 към настоящия договор..
(3) Възложената задача следва да се изпълни в съответствие с указанията на Възложителя и изискванията на действащото законодателство.

(4) В срок до 7 дни от датата на сключване на Договора, но най-късно преди започването на неговото изпълнение, Изпълнителят уведомява Възложителя за името, данните за контакти и представителите за подизпълнителите, посочени в офертата на Изпълнителя. Изпълнителят уведомява Възложителя за всяка промяна в предоставената информация в хода на изпълнението на Договора в срок до 7 дни от настъпване на съответното обстоятелство.
II. СРОК  НА ДОГОВОРА. СРОК И МЯСТО НА ИЗПЪЛНЕНИЕ

Чл.2 Срокът за изпълнение на Услугата е 12 месеца считано от датата на сключването на договора или до достигане на максимално допустимата стойност на Договора по чл. 4, ал. 1 от настоящия договор, в зависимост от това кое от двете събития настъпи по-рано.
Чл.3 Мястото на изпълнение на Договора е Район №1, включващ следните населени места на територията на Община Силистра: с. Проф. Иширково, с. Брадвари, с. Сребърна, с. Йорданово, с. Смилец, с . Ветрен, с. Полк. Ламбриново и с. Сърпово
III. ЦЕНА, РЕД И СРОКОВЕ ЗА ПЛАЩАНЕ
Чл.4 (1) За предоставяне на Услугите, Възложителят заплаща на Изпълнителя обща цена в размер до 70 000,00 лева (седемдесет хиляди лева) без включен ДДС, или до 84 000.00 лева (осемдесет и четири хиляди лева) лева с ДДС. Общата цена е прогнозна, а окончателната стойност ще се определи в рамките на реалното изпълнение на поръчката.

(2) Цена за 1 (един) тон събран и транспортиран отпадък (вкл. смесени битови отпадъци от контейнери, едро габаритни отпадъци (ЕГО) и изхвърлени около контейнерите строителни отпадъци, биоразградими (растителни) отпадъци, пепел и сгур) до ДЕПО и/или друго регламентирано съоръжение за третиране е 62,43 лева (шестдесет и два лева и четиридесет и три стотинки) лв. без ДДС и 74,92 лева (седемдесет и четири лева и деветдесет и две стотинки) с ДДС;

 (3) В Цената по ал. 1 са включени всички разходи на Изпълнителя за изпълнение на Услугата, като Възложителят не дължи заплащането на каквито и да е други разноски, направени от Изпълнителя.

(4) Цената, посочена в ал. 1, е крайна за времето на изпълнение на Договора и не подлежи на промяна освен в случаите, изрично уговорени в този Договор и в съответствие с разпоредбите на ЗОП.      
Чл.5 Възложителят плаща на Изпълнителя Цената по този Договор, както следва: чрез ежемесечни плащания в срок до 30 (тридесет) дни, считано от приемане изпълнение на Услугата за съответния период.
Чл.6 (1) Всяко плащане по този Договор се извършва въз основа на следните документи:

т.1 двустранно подписан месечен протокол, придружен със служебни бележки, подписани от кметове и кметски наместници по населени места;
т.2 фактура за дължимата сума за съответния период, издадена от Изпълнителя и представена на Възложителя;
т.3 справка от електронна везна, издадена от РДБО - Силистра;

(2) Възложителят се задължава да извършва всяко дължимо плащане в срок до 30 дни след получаването на фактура на Изпълнителя, при спазване на условията по ал. 1.

Чл.7 (1) Всички плащания по този Договор се извършват в лева чрез банков превод по следната банкова сметка на Изпълнителя: 

Банка:

BIC:

IBAN:

 (2) Изпълнителят е длъжен да уведомява писмено Възложителя за всички последващи промени по ал. 1 в срок от  7 (седем) дни, считано от момента на промяната на банковата сметка. В случай че Изпълнителят не уведоми Възложителя в този срок, счита се, че плащанията са надлежно извършени.
Чл.8 (1) Когато за частта от Услугите, която се изпълнява от подизпълнител, изпълнението може да бъде предадено отделно от изпълнението на останалите Услуги, подизпълнителят представя на Изпълнителя отчет за изпълнението на съответната част от Услугите за съответния период, заедно с искане за плащане на тази част пряко на подизпълнителя.

(2) Изпълнителят се задължава да предостави на Възложителя двустранно подписан месечен протокол придружен със служебни бележки, подписани от кметове и кметски наместници по населени места,  справка от електронна везна, издадена от РДБО - Силистра и искането за плащане на подизпълнителя в срок до 15 (петнадесет) дни от получаването му, заедно със становище, от което да е видно дали оспорва плащанията или част от тях като недължими.

(3) Възложителят приема изпълнението на частта от Услугите, при съответно спазване на разпоредбите на Раздел V (Предаване и приемане на изпълнението) от Договора, и заплаща възнаграждение за тази част на подизпълнителя в срок до 30 (тридесет) дни от подписването на месечен протокол. Възложителят има право да откаже да извърши плащането, когато искането за плащане е оспорено от Изпълнителя, до момента на отстраняване на причината за отказа.
IV. ПРАВА И ЗАДЪЛЖЕНИЯ НА СТРАНИТЕ

Чл.9 Изброяването на конкретни права и задължения на Страните в този раздел от Договора е неизчерпателно и не засяга действието на други клаузи от Договора или от приложимото право, предвиждащи права и/или задължения на която и да е от Страните.
Общи права и задължения на Изпълнителя

Чл.10 Изпълнителят има право:


(1) да получи възнаграждение в размера, сроковете и при условията по чл. 4 – 8 от договора;

(2) да иска и да получава от Възложителя необходимото съдействие за изпълнение на задълженията по този Договор, както и всички необходими документи, информация и данни, пряко свързани или необходими за изпълнение на Договора;

(3) да организира  режима си на работа във връзка с изпълнение на дейността по този договор, но във всички случаи при спазване на Техническата спецификация – Приложение №1 към настоящия договор.
Чл.11 Изпълнителят се задължава:

(1) да предоставя Услугата и да изпълнява задълженията си по този Договор в уговорените срокове и качествено, в съответствие с Договора и Приложенията;

    (2) да представи на Възложителя отчетни документи за съответния период - график за следващия месец за дейностите „Сметосъбиране, сметоизвозване и поддържане на чистотата около контейнерите” (до 25- то число) и месечни протоколи за предходния месец за извършена работа (до 10-то число) и да извърши преработване и/или допълване в указания от Възложителя срок, когато Възложителят е поискал това;

(3) да информира своевременно Възложителя за всички пречки, възникващи в хода на изпълнението на работа, да предложи начин за отстраняването им, като може да поиска от Възложителя указания и/или съдействие за отстраняването им; 

(4) да изпълнява всички законосъобразни указания и изисквания на Възложителя;

(5) да възложи съответна част от Услугите на подизпълнителите, посочени в офертата на Изпълнителя, и да контролира изпълнението на техните задължения и да не възлага работата или части от нея на подизпълнители, извън посочените в офертата на Изпълнителя;

(6) Изпълнителят се задължава да сключи договор/договори за подизпълнение с посочените в офертата му подизпълнители в срок от 5 дни от сключване на настоящия Договор. В срок до 5 (пет) дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по чл. 66, ал. 2 и 11 ЗОП (ако е приложимо)];
(7) да ремонтира и поддържа в добър естетически вид съдовете за смет;

(8) да осигури цялата техника и оборудване, съгласно техническата спецификация, необходима за извършване на дейностите, обект на настоящата процедура, към датата на подписване на договора.

       (9)  в 15-дневен срок от сключване на настоящия договор, да сключи Договор за наем на контейнери тип „Бобър” – собственост на Възложителя, с които да подпомогне изпълнението на задълженията си по основния договор.

Общи права и задължения на Възложителя
Чл.12 Възложителят има право:

(1) да изисква изпълнение на Услугите в точно, качествено и в срок;

(2) да контролира изпълнението на поетите от Изпълнителя задължения, в т.ч. да иска и да получава информация от Изпълнителя през целия Срок на Договора, или да извършва проверки, при необходимост и на мястото на изпълнение на Договора, но без с това да пречи на изпълнението;

(3) да изисква, при необходимост и по своя преценка, обосновка от страна на Изпълнителя на изготвените от него отчетни документи или съответна част от тях;

(4) да изисква от Изпълнителя преработване или доработване на отчетните документи, в съответствие с уговореното в този от Договора;

(5) да не приеме някои от отчетните документи, в съответствие с уговореното в чл. 15, ал. 1, т. 3 от Договора;

Чл.13 Възложителят се задължава:

(1) да приеме изпълнението на Услугите за всеки отчетните периоди, когато отговаря на договореното, по реда и при условията на този Договор;

(2) да заплати на Изпълнителя цената в размера, по реда и при условията, предвидени в този Договор;

(3) да предостави и осигури достъп на Изпълнителя до информацията, необходима за извършването на Услугите, предмет на Договора, при спазване на относимите изисквания или ограничения съгласно приложимото право;

(4) да оказва съдействие на Изпълнителя във връзка с изпълнението на този Договор, включително и за отстраняване на възникнали пречки пред изпълнението на Договора, когато Изпълнителят поиска това;

V. ПРЕДАВАНЕ И ПРИЕМАНЕ НА ИЗПЪЛНЕНИЕТО

Чл.14 Предаването на изпълнението на Услугата за всеки отчетен период се документира с протокол за приемане и предаване, който се подписва от представители на Възложителя и Изпълнителя в два оригинални екземпляра – по един за всяка от Страните („Месечен протокол“).

Чл.15 Възложителят има право:
(1) да приеме изпълнението, когато отговаря на договореното;
(2) да поиска преработване и/или допълване на отчетните документи в определен от него срок, като в такъв случай преработването и/или допълването се извършва в указан от Възложителя срок и е изцяло за сметка на Изпълнителя, съответно да откаже  приемане на изпълнението, когато бъдат установени несъответствия на изпълненото с уговореното или бъдат констатирани недостатъците, като даде подходящ срок за отстраняването им за сметка на Изпълнителя;
(3) да откаже да приеме изпълнението при съществени отклонения от договореното (в случай, че констатираните недостатъци са от такова естество, че не могат да бъдат отстранени в рамките на срока за изпълнение по Договора или резултатът от изпълнението става безполезен за Възложителя).
VI. САНКЦИИ ПРИ НЕИЗПЪЛНЕНИЕ

Чл.16 При просрочване изпълнението на задълженията по този Договор, неизправната Страна дължи на изправната неустойка в размер на 0,5% (нула цяло и пет десети процента) от стойността на съответния отчетен период за всеки ден забавяне, но не повече от 10% (десет процента) от общата стойност на Договора.
Чл.17 При констатирано лошо или друго неточно или частично изпълнение на дейността или при отклонение от изискванията на Възложителя, посочени в Техническата спецификация, Възложителят има право да поиска от Изпълнителя да изпълни изцяло и качествено, без да дължи допълнително възнаграждение за това. В случай, че и повторното изпълнение на услугата е некачествено, Изпълнителят дължи неустойка в размер на 10% (десет процента) от стойността на настоящия Договор. 

Чл.18 При разваляне на Договора поради виновно неизпълнение на някоя от Страните, виновната Страна дължи неустойка в размер на 10% (десет процента) от Стойността на настоящия Договор.
Чл.19 Плащането на неустойките, уговорени в този Договор, не ограничава правото на изправната Страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.

VII. ПРЕКРАТЯВАНЕ НА ДОГОВОРА

Чл.20 (1) Този Договор се прекратява:

т.1 с изтичане на срока и/или изчерпване на средствата по него;

т.2 с изпълнението на всички задължения на Страните по него; 

т.3 при настъпване на пълна обективна невъзможност за изпълнение, за което обстоятелство засегнатата Страна е длъжна да уведоми другата Страна в срок до 5 (пет) дни от настъпване на невъзможността, като представи доказателства за невъзможността да изпълнява; 

т.4 при прекратяване на юридическо лице – Страна по Договора без правоприемство, по смисъла на законодателството на държавата, в която съответното лице е установено;

т.5 при условията по чл. 5, ал. 1, т. 3 от ЗИФОДРЮПДРСЛ.

(2) Договорът може да бъде прекратен

т.1 по взаимно съгласие на Страните, изразено в писмена форма;

т.2 когато за Изпълнителя бъде открито производство по несъстоятелност или ликвидация – по искане на Възложителя.

Чл.21 (1) Всяка от Страните може да развали Договора при виновно неизпълнение на съществено задължение на другата страна по Договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната Страна до неизправната и определяне на подходящ срок за изпълнение. Разваляне на Договора не се допуска, когато неизпълнената част от задължението е незначителна с оглед на интереса на изправната Страна.

(2) За целите на този Договор, Страните ще считат за виновно неизпълнение на съществено задължение на Изпълнителя всеки от следните случаи: 

т.1 когато Изпълнителят не е започнал изпълнението на Услугите в срок до уговорения срок, считано от Датата на влизане в сила;
т.2 Изпълнителят е прекратил изпълнението на Услугите за повече от 7 (седем) дни;

т.3 Изпълнителят е допуснал съществено отклонение от Условията за изпълнение на поръчката.

Чл.22. Възложителят прекратява Договора в случаите по чл. 118, ал. 1 от ЗОП, без да дължи обезщетение на Изпълнителя за претърпени от прекратяването на Договора вреди.
Чл.23 Във всички случаи на прекратяване на Договора, освен при прекратяване на юридическо лице – Страна по Договора без правоприемство:

т.1 Възложителят и Изпълнителят съставят констативен протокол за извършената към момента на прекратяване работа и размера на евентуално дължимите плащания; и

т.2 Изпълнителят се задължава:

б. „а“ да преустанови предоставянето на Услугата, с изключение на такива дейности, каквито може да бъдат необходими и поискани от Възложителя; 

б. „б“ да предаде на Възложителя всички отчети, изготвени от него в изпълнение на Договора до датата на прекратяването; и

б. „в“ да върне на Възложителя всички документи и материали, които са собственост на Възложителя и са били предоставени на Изпълнителя във връзка с предмета на Договора.

Чл.24 При предсрочно прекратяване на Договора, Възложителят е длъжен да заплати на Изпълнителя реално изпълнените и приети по установения ред Услуги.
VIII. ОБЩИ РАЗПОРЕДБИ

Дефинирани понятия и тълкуване 

Чл.25 (1) Освен ако са дефинирани изрично по друг начин в този Договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.
(2) При противоречие между различни разпоредби или условия, съдържащи се в Договора и Приложенията, се прилагат следните правила:

т.1 специалните разпоредби имат предимство пред общите разпоредби;

т.2 разпоредбите на Приложенията имат предимство пред разпоредбите на Договора.

Спазване на приложими норми 

Чл.26 При изпълнението на Договора, Изпълнителят и неговите подизпълнители (ако е приложимо) са длъжни да спазват всички приложими нормативни актове, разпоредби, стандарти и други изисквания, свързани с предмета на Договора, и в частност,   всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към чл. 115 от ЗОП.

Конфиденциалност 

Чл.27 (1) Всяка от Страните по този Договор се задължава да пази в поверителност и да не разкрива или разпространява информация за другата Страна, станала ѝ известна при или по повод изпълнението на Договора („Конфиденциална информация“). Конфиденциална информация включва, без да се ограничава до: обстоятелства, свързани с търговската дейност, техническите процеси, проекти или финанси на Страните, както и ноу-хау, изобретения, полезни модели или други права от подобен характер, свързани с изпълнението на Договора. [Не се смята за конфиденциална информацията, касаеща наименованието на изпълнения проект, стойността и предмета на този Договор, с оглед бъдещо позоваване на придобит професионален опит от Изпълнителя]

(2) С изключение на случаите, посочени в ал.3 на този член, Конфиденциална информация може да бъде разкривана само след предварително писмено одобрение от другата Страна, като това съгласие не може да бъде отказано безпричинно.

(3) Не се счита за нарушение на задълженията за неразкриване на Конфиденциална информация, когато:

1. информацията е станала или става публично достъпна, без нарушаване на този Договор от която и да е от Страните;

2. информацията се изисква по силата на закон, приложим спрямо която и да е от Страните; или

3. предоставянето на информацията се изисква от регулаторен или друг компетентен орган и съответната Страна е длъжна да изпълни такова изискване;

В случаите по точки 2 или 3 Страната, която следва да предостави информацията, уведомява незабавно другата Страна по Договора.

Публични изявления

Чл.28 Изпълнителят няма право да дава публични изявления и съобщения, да разкрива или разгласява каквато и да е информация, която е получил във връзка с извършване на Услугата, предмет на този Договор, независимо дали е въз основа на данни и материали на Възложителя или на резултати от работата на Изпълнителя, без предварителното писмено съгласие на Възложителя, което съгласие няма да бъде безпричинно отказано или забавено.

Прехвърляне на права и задължения
Чл.29 Никоя от Страните няма право да прехвърля никое от правата и задълженията, произтичащи от този Договор, без съгласието на другата Страна. Паричните вземания по Договора и по договорите за подизпълнение могат да бъдат прехвърляни или залагани съгласно приложимото право.

Изменения

Чл.30 Този Договор може да бъде изменян само с допълнителни споразумения, изготвени в писмена форма и подписани от двете Страни, в съответствие с изискванията и ограниченията на ЗОП.

Непреодолима сила

Чл.31 (1) Никоя от Страните по този Договор не отговаря за неизпълнение, причинено от непреодолима сила. За целите на този Договор, „непреодолима сила“ има значението на това понятие по смисъла на чл. 306, ал. 2 от Търговския закон.

(2) Не може да се позовава на непреодолима сила Страна, която е била в забава към момента на настъпване на обстоятелството, съставляващо непреодолима сила.

(3) Страната, която не може да изпълни задължението си поради непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок до 3 дни от настъпването на непреодолимата сила, като посочи в какво се състои непреодолимата сила и възможните последици от нея за изпълнението на Договора. При неуведомяване се дължи обезщетение за настъпилите от това вреди.

(4) Докато трае непреодолимата сила, изпълнението на задълженията на свързаните с тях насрещни задължения се спира.
Нищожност на отделни клаузи

Чл.32 В случай на противоречие между каквито и да било уговорки между Страните и действащи нормативни актове, приложими към предмета на Договора, такива уговорки се считат за невалидни и се заместват от съответните разпоредби на нормативния акт, без това да влече нищожност на Договора и на останалите уговорки между Страните. Нищожността на някоя клауза от Договора не води до нищожност на друга клауза или на Договора като цяло.
Уведомления

Чл.33 (1) Всички уведомления между Страните във връзка с този Договор се извършват в писмена форма и могат да се предават лично или чрез препоръчано писмо, по куриер, по факс, електронна поща.

(2) За целите на този Договор данните и лицата за контакт на Страните са, както следва:

т.1 За ВЪЗЛОЖИТЕЛЯ:

     Адрес за кореспонденция: : гр. Силистра, ул. Симеон Велики №33

Тел.: 086 816 245
     Факс: 086 823 343

     e-mail: mayor@silistra.bg

Лице за контакт: Н.Й
т.2 За ИЗПЪЛНИТЕЛЯ: 

Адрес за кореспонденция: гр. Силистра, ул. „Петър Бояджиев” №9

Тел.: 086 820367
e-mail: sinevass@abv.bg
Лице за контакт: Б.К.
(3) За дата на уведомлението се счита:

т.1 датата на предаването – при лично предаване на уведомлението;

т.2 датата на пощенското клеймо на обратната разписка – при изпращане по пощата;

т.3 датата на доставка, отбелязана върху куриерската разписка – при изпращане по куриер;

т.4 датата на приемането – при изпращане по факс;

т.5 датата на получаване – при изпращане по електронна поща. 

(4) Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 7 (седим) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

(5) При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на Изпълнителя, същият се задължава да уведоми Възложителя за промяната в срок до 7 (седем)] дни от вписването ѝ в съответния регистър.

Език

Чл.34 (1) Този Договор се сключва на български език. 
(2) Приложимият език е задължителен за използване при съставяне на всякакви документи, свързани с изпълнението на Договора, в т.ч. уведомления, протоколи, отчети и др., както и при провеждането на работни срещи. Всички разходи за превод, ако бъдат необходими за Изпълнителя, са за сметка на Изпълнителя. 

Приложимо право

Чл.35 За неуредени в този Договор въпроси се прилага разпоредбите на действащото българско законодателство.

Разрешаване на спорове

Чл.36 Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие – спорът ще се отнася за решаване от компетентния български съд.

Екземпляри

Чл.37 Този Договор се състави и подписан в три еднообразни екземпляра – два за Възложителя и един за Изпълнителя.

Приложения:

Чл.38 Към този Договор се прилагат и са неразделна част от него следните приложения:
Приложение № 1 – Техническо задание;

Приложение № 2 – Техническо предложение на Изпълнителя;

Приложение № 3 – Ценово предложение на Изпълнителя;

ВЪЗЛОЖИТЕЛ:
                                                            ИЗПЪЛНИТЕЛ:
………п……………                                                          ...............п..............

Д-р Ю.Н                                                                              Б.К
Кмет на Община Силистра                                   Управители на „Синева“ ЕООД

………п…………………….

А.В.
Гл. счетоводител и н-к отдел „Счетоводство и контрол“

Съгласували:

…………п………………..

Н.Н,

Директор дирекция „Правна“

…………п………………..

М.К,

Директор дирекция „Финанси“

Данните са заличени  на основание чл.36а, ал.3 от ЗОП,

във връзка с чл.4, т.1 от Регламент (ЕС) 2016/679

